OzLabs/hebrew-wiki-articles huggingface dataset:
נעמי דליות

נעמי דליות (נולדה בשנת 1936) היא קריינית ושדרנית רדיו ישראלית. שימשה במשך עשרות שנים בתפקיד קריינית ועורכת ב"קול ישראל". בשירותה בצה"ל הייתה קריינית בגלי צה"ל.

==ביוגרפיה==
נולדה בירושלים בשם נעמי זקס, בתם של אריק זקס ואסתר ארנה זקס. אביה היה פסנתרן, מראשוני עובדי קול ישראל. דליות למדה בבית ספר העממי "בית הילד" ובתיכון בית הכרם. בנעוריה השתתפה באולפן הילדים של קול ישראל. ב-1954 התגייסה לצה"ל ושרתה כקריינית בגלי צה"ל. זמן קצר לאחר סיום שירותה הצבאי הצטרפה לקול ישראל כקריינית. בן התוכניות שהגישה "פזמונים ומחולות כבקשתך", ו"שירי עמים". כמו כן קריינה מדי פעם מהדורות חדשות.

בתחילת שנות ה-60 שימשה כמגישה ועורכת במחלקה לשידורים לבתי הספר בקול ישראל. עם הקמת רשת קול המוסיקה בשנת 1983 הצטרפה לרשת זו כקריינית ומגישה. במסגרת זו הגישה תוכניות רבות והנחתה קונצרטים פומביים של תזמורת רשות השידור. במשך 18 שנה, מדי שבוע, הנחתה מעל בימת אולם הנרי קראון בירושלים את סדרת הקונצרטים "אתנחתא". ב-2001 לאחר עשרות שנות עבודה בקול ישראל ורשות השידור פרשה לגמלאות מרשות השידור.

דליות דוברת את השפה הנורווגית.

==חיים אישיים==
נשואה לישראל דליות חוקר שירי העמים (מוזיקה אתנית), שהיה עורך תוכניות בקול ישראל וברשות השידור, ולהם שני ילדים.

== קישורים חיצוניים ==
* 

== הערות שוליים ==

קטגוריה:קרייני חדשות ישראלים
קטגוריה:קרייני רדיו ישראלים
קטגוריה:קרייניות רדיו ישראליות
קטגוריה:שדרניות רדיו ישראליות
קטגוריה:שדרני רדיו ישראלים
קטגוריה:עיתונאיות ישראליות
קטגוריה:עיתונאים ישראלים
קטגוריה:חיילי גלי צה"ל
קטגוריה:סגל קול ישראל
קטגוריה:בוגרי בית הספר היסודי בית הילד (ירושלים)
קטגוריה:בוגרות התיכון ליד האוניברסיטה
קטגוריה:בוגרי התיכון ליד האוניברסיטה
קטגוריה:ישראליות שנולדו ב-1936
קטגוריה:ישראלים שנולדו ב-1936
היכל התרבות דאגון אומאייב

היכל התרבות דאגון אומאייב (ברוסית: Дворец культуры имени Дагуна Омаева) נפתח במרכז גרוזני, על גדות נהר סונז'ה, ב-25 במרץ 2020.

== תיאור ==
ההיכל בלילה.
הבניין בן 12 קומות והוא ממוקם בשטח של 39 אלף מ"ר. יש בו אולמות קטנים וגדולים להופעות, חדרי חזרות, חדר ישיבות, חדרי הלבשה, אולפן הקלטות ותיאטרון. המתחם כולל חניון מקורה ל-700 מכוניות. הבניין ישכן גם את הפילהרמונית הממלכתית של הרפובליקה ומשרד התרבות של צ'צ'ניה. הארמון נבנה במימון פרטי. קיבולת הבניין היא יותר מאלף איש. הארמון הוא המבנה הגדול מסוגו בצ'צ'ניה. 
== שם ==
הוחלט לקרוא על שם הארמון לכבודו של דאגון אומאייב (1943–2019), שחקן תיאטרון וקולנוע סובייטי ורוסי, שחקן תיאטרון הדרמה הממלכתי הצ'צ'ני על שם גיבור ברית המועצות חנאפשה נוראדילוב, אמן העם של קברדינו-בלקריה, צפון אוסטיה, אבחזיה והרפובליקה הסוציאליסטית הסובייטית האינגושטית-צ'צ'נית, אמן הכבוד של רוסיה. 

==קישורים חיצוניים==

== הערות שוליים ==

קטגוריה:גרוזני
קטגוריה:רוסיה: מבנים
ידידה בת עדיה

יְדִידָה בַת-עֲדָיָה היא דמות מקראית, שמה מופיע ב. ידידה הייתה בתו של עדיה מהעיר בצקת בשפלת יהודה. היא הייתה אשת אמון מלך יהודה ואם בנו יאשיהו. שמה מופיע פעם אחת בתנ"ך ופירושו אהובה או חביבה. שמה נעדר מתיאור הסיפור המקביל על המלכת בנה ב.שפלת יהודה האזור בו ייתכן ונמצא היישוב בצקת, מקום מוצאה של ידידה

ייתכן ונשואיה לאמון מלך יהודה נועדו לחזק קשרים עם משפחות מכובדות מאזור שפלת יהודה. העיר בצקת לא זוהתה, אך ייתכן כי זו הייתה עיר בשפלת יהודה בנחלת שבט יהודה וזאת משום שהיא נכללת ברשימת ערי יהודה המופיעה ב לצד הערים עגלון ולכיש.

==הערות שוליים==

קטגוריה:נשות מלכי יהודה
'Cause You Are Young

(בעברית: כי אתה צעיר) הוא סינגל שהוקלט על ידי הזמרת ההולנדית סי. סי. קאץ', מתוך אלבום הבכורה שלה, Catch the Catch.<ref name=":4"></ref><ref name=":2"></ref> השיר יצא לאור ב-20 בינואר 1986, על ידי חברות התקליטים הנסה רקורדס ואריולה רקורדס, כסינגל השני מתוך האלבום.<ref name=":4" /><ref name=":2" />

עם יציאתו נכנס השיר אל המקום השישי במצעד השירים שבספרד.<ref></ref>

== רקע וכתיבה ==
השיר נכתב והופק על ידי דיטר בוהלן, איתו שיתפה פעולה סי. סי. קאץ' במהלך רוב הוצאת אלבומי האולפן והסינגלים שלה.<ref></ref><ref name=":0"></ref> בשנת 1988, לאור העובדה שצברה להיטים רבים שזכו להצלחה בעיקר במדינות אירופה, הוציאה קאץ' את אלבום הלהיטים הראשון שלה Diamonds: Her Greatest Hits, בו נכלל השיר.<ref name=":4" /><ref></ref>

בנוסף לכך, השיר הוא שיר בסגנון הסינת'פופ.<ref name=":4" /> השיר מדבר על כאב לב, אותו חווה קאץ' בעקבות מערכת יחסים כלשהי.<ref name=":0" />

== וידאו קליפ ==
הווידאו קליפ הרשמי של השיר הועלה ליוטיוב ב-25 ביוני 2009.<ref name=":1"></ref> בקליפ, ניתן לראות את סי. סי. קאץ' שרה את השיר, תוך שהיא מחליפה תלבושות רבות ומאחוריה מסך כחול.<ref name=":1" /> הקליפ צבר למעלה מ-28 מיליון צפיות.<ref name=":1" /> האודיו של השיר צבר למעלה מ-5.2 מיליון צפיות,<ref></ref> תוך שקליפ נוסף שלו שלו צבר למעלה מ-3.1 מיליון צפיות.<ref></ref>

בנובמבר 2014, עלה האלבום עצמו ליוטיוב ובתוכו גם השיר, תוך שהוא הצליח לצבור למעלה מ-19 מיליון צפיות.<ref></ref>

== מיקומי שיא ==

== היסטוריית יציאות לאור ==
{| class="wikitable sortable"
!מדינה
!תאריך יציאה
!פורמט
!חברת תקליטים
! colspan="1" |<abbr>מקור</abbr>
|-
!אירופה
|20 בינואר 1986
|תקליט 7 אינץ' • תקליט 12 אינץ'
|הנסה • אריולה
|style="text-align:center;"|<ref name=":4" />
|}

== קישורים חיצוניים ==

== הערות שוליים ==

קטגוריה:שירי 1986
קטגוריה:סינגלים מ-1986
קטגוריה:שירי סי. סי. קאץ'
קטגוריה:שירים באנגלית
קטגוריה:שירים שנכתבו על ידי דיטר בוהלן
קטגוריה:שירים שהופקו על ידי דיטר בוהלן
קטגוריה:שירים על זמן
קטגוריה:שירים על כאב לב
קטגוריה:סינגלים בהוצאת הנסה רקורדס
המודיעין הצבאי (מצרים)

המודיעין הצבאי המצרי, רשמית מינהל המודיעין הצבאי (בערבית: إدارة المخابرات الحربية والاستطلاع) הוא אחת המחלקות של משרד ההגנה המצרי, המתמחה במעקב אחר סוגיות הקשורות לביטחון הלאומי מנקודת מבט צבאית. המחלקה עוסקת במעקב, קריאה ובחינה של תנועות אויב, איסוף מידע על יחידות הצבא הזרים והכנות במקרה של שלום ומלחמה, הפעלת מודיעין שדה של פעולות צבאיות כולל מידע גאוגרפי והתאמתם למפות צבאיות מפורטות ומסירת מידע זה למנהיגות הצבאית והפוליטית כדי להעריך את המצב בשטח. עבודתה מכריעה בהערכת העמדה האסטרטגית. הגוף מתכנן ומתאם, יחד עם המשטרה הצבאית, את אבטחתם של מתקנים צבאיים ומפקח על רמת האבטחה במתקנים אלה, כולל אבטחת מסמכים וכלי נשק.

המחלקה הוקמה ב-1952 ומהווה את גוף המודיעין המצרי השני בחשיבותו, אחרי המנגנון המודיעין הפוליטי (הביטחון הלאומי) אשר הוקם בשנת 1922. אחריו, במקום השלישי, שירות המודיעין הכללי, אשר הוקם בשנת 1954.<ref></ref>

== משימות ==
בראש השירות עמדו קציני צבא בכירים רבים, בהם למשל הפילדמרשל עבדל חלים אבו ע'זאלה, שר ההגנה לשעבר, אלוף עומר סולימאן, לשעבר סגן נשיא וראש שירות המודיעין הכללי ואלוף מוראד וואפי, ראש שירות המודיעין הכללי, שמונה להחליף את סולימאן בינואר 2011.

מאז תקופת נאצר, משימות המודיעין הצבאי התרחבו משמעותית והוא מבצע גם מעקב אחר הזרמים האנטי-פוליטיים הקיימים בתוך הצבא ומעקב אחר אזרחים אחרים הנוגעים בעקיפין לביטחון הצבאי והכוחות המזוינים, כמו קבלנים ומגישי שירותים לצבא.

== תפקידים ==
* להגן על המדינה מפני כל התקפה אפשרית מצד האויב ולהכיר את יכולותיו הצבאיות של האויב
* לתכנן ולתאם עם המשטרה הצבאית כדי להבטיח את ביטחונם של מתקנים צבאיים
* לעקוב אחר רמת האבטחה במתקנים צבאיים, כולל אבטחת מסמכים, כוח אדם, כלי נשק ועוד
* סיכול ריגול צבאי
* להשתמש במקורות המידע הזמינים כדי לפקח על פעילותו הצבאית של האויב
* הבטחת משמעת טובה ונאמנות לקצינים ואנשים פרטיים בצבא
* לשתף פעולה עם סוכנויות מודיעין אחרות במדינה כדי להחליף מידע ולהשיג כדי להבטיח את הביטחון הלאומי

== ראו גם ==
* המודיעין הכללי המצרי
* אבראהים פואד נסאר

==קישורים חיצוניים==

== הערות שוליים ==

קטגוריה:קהילת המודיעין המצרית
קטגוריה:מודיעין צבאי
ג'ון וויק 3

ג'ון וויק 3 (באנגלית: John Wick: Chapter 3 – Parabellum) הוא סרט פעולה אמריקאי משנת 2019, בבימויו של צ'אד סטהלסקי בו מככבים קיאנו ריבס, האלי ברי, לורנס פישבורן, מארק דקסקוס, אסיה קייט דילון, לאנס רדיק, אנג'ליקה יוסטון, ואיאן מקשיין. זהו הסרט השלישי בסדרת סרטי ג'ון וויק.

==תקציר העלילה==
עלילת הסרט מתחילה פחות משעה לאחרי אירועי הסרט הקודם בסדרה. המתנקש לשעבר ג'ון וויק נמצא כעת במנוסה במנהטן לאחר שרצח את סנטינו ד'אנטוניו, אשר השתייך לארגון המתנקשים הבינלאומי הפסגה הגבוהה, במלון קונטיננטל בתחומי המלון קונטיננטל. בעקבות כך פרס בסך 14 מיליון דולרים הונח על ראשו וכמות גדולה של רוצחים שכירים יוצאת בעקבותיו. וויק נאלץ להילחם בדרכו החוצה מהעיר ניו יורק בעזרתה של סופיה (האלי ברי) שעדיין בוטחת בו.

== צוות השחקנים ==
* קיאנו ריבס – בתפקיד ג'ונתן "ג'ון" וויק, מתנקש לשעבר שנמצא כעת במנוסה
* האלי ברי – בתפקיד סופיה, מתנקשת לשעבר, ידידה של ג'ון, והמנהלת של מלון קונטיננטל בקזבלנקה.
* לורנס פישבורן – בתפקיד באורי קינג, ראש ארגון פשע בולט.
* מארק דקסקוס – בתפקיד זירו, מתנקש יפני שנשכר לחסל את ג'ון וויק.
* אסיה קייט דילון – בתפקיד השופט, נציגה בכירה של ארגון המתנקשים הפסגה הגבוהה.
* לאנס רדיק – בתפקיד שרון, השוער במלון קונטיננטל אשר עוזר לג'ון וויק.
* אנג'ליקה יוסטון – בתפקיד "המנהלת", חברה בולטת בארגון הפשע רוסקה רומא עבורם עבד בעבר ג'ון וויק.
* איאן מקשיין – בתפקיד וינסטון, הבעלים והמנהל של מלון קונטיננטל בניו יורק, דמות מרכזית בעולם התחתון.
* ג'ייסון מנזוקאס - בתפקיד חסר בית מתנקש המשמש כעוזרו של קינג.

== קישורים חיצוניים ==
* 

== הערות שוליים ==

קטגוריה:סרטים אמריקאיים
קטגוריה:סרטי 2019
קטגוריה:ג'ון וויק
רשות הבקרה המינהלית (מצרים)

רשות הבקרה המינהלית (בערבית: هيئة الرقابة الإدارية) הוא גוף ממשלתי במצרים הכפוף לראש הממשלה ואחראי לתפקידי פיקוח ובקרה והוא הגוף הבכיר למלחמה בשחיתות במדינה.

== סמכויות הרשות ==
* לחקור גורמים לליקויים בעבודה וייצור, כולל איתור ליקויים במערכות ניהוליות, טכניות ופיננסיות המפריעים לתפקודם הרגיל של גופים ציבוריים ומציעים דרכים להימנע מהם.
* מעקב אחר יישום החוקים ולוודא שההחלטות והתקנות החלות ישיגו את מטרתן.
* חשיפה של הפרות מנהליות וכלכליות ופשעים פליליים המתרחשים מצד אזרחים בזמן שהם מבצעים את חובות עבודתם ופועלים למניעת התרחשותם, לצורך כך הם יכולים לבקש את עזרת המשטרה בלכידת המפירים.
* בחינת תלונות שהגישו אזרחים על הפרת חוקים או רשלנות בביצוע תפקידים והצעות עבודה בנוגע אליהם או נגיעה בהם במטרה לשפר את השירותים ואת סדירות העבודה ואת מהירות השלמתה, כמו גם לחקור וללמוד את תלונות העיתונות או החקירות שפרסמה העיתונות העוסקות בהיבטים של הזנחה או פזיזות, ניהול שגוי או ניצול.
* לספק לראש הממשלה, לשרים ולמושלים כל מידע, נתונים או מחקרים שהם מבקשים וכל עבודה נוספת שהוטלה על ידי הממשלה.
* הפעלת סמכויות במנגנון הממשלתי, בגופים ציבוריים, במוסדות ציבור, בחברות הקשורות אליהם, בחברות ציבוריות ופרטיות ובגופים מהמגזר הפרטי המבצעים עבודות ציבוריות, וכן בכל הגופים שהמדינה תורמת להם בכל דרך שהיא.
* ניהול חקירות, מחקרים והצעות של ראש הממשלה בנושאי בקרה ופיקוח
הרשות מפעילה את האקדמיה הלאומית למלחמה בשחיתות.<ref>[http://www.youm7.com/3744150 اليوم السابع - فيديو.. الرقابة الإدارية تعلن تشكيل مجلس إدارة الأكاديمية الوطنية لمكافحة الفساد]</ref>

== ראשי הרשות ==
* שריף סייף אלדין (2018 – הווה)<ref>[http://www.youm7.com/3930681 اليوم السابع - تعرف على السيرة الذاتية للواء شريف سيف الدين حسين رئيس هيئة الرقابة الجديد.]</ref>
* מוחמד אירפאן ג'מלאדין (2015 – 2018)
* מוחמד עומר פרסטיג' (2012 – 2015)
* מוחמד פריד תוהאמי (2004 – 2012)
* טנטאווי (1996 – 2004)
* אחמד עבדל רחמן (1996 – 1982)
* מחמוד עבדאללה (1982)
* עבד-ח'אלק שוקי (1978 – 1980)
* כמאל אל-גר (1964 – 1978)
הרשות פורקה ב-1980 והוקמה מחדש ביוני 1982.

== גלריה ==
<gallery>
קובץ:مرسى مطروح من فندق كليوباترا 05.jpg|בניין רשות הבקרה המנהלית
קובץ:مرسى مطروح من فندق كليوباترا 06.jpg|בניין הרשות לבקרה מינהלית
</gallery>

==קישורים חיצוניים==

== הערות שוליים ==

קטגוריה:ארגוני מאבק בפשעים כלכליים
קטגוריה:ממשלת מצרים
קטגוריה:ארגוני מאבק בשחיתות
שגרירות ישראל ברומא

שגרירות ישראל ברומא היא הנציגות הדיפלומטית של מדינת ישראל באיטליה. השגרירות נמצאת ברחוב ויה מיקלה מרקאטי 14 ברומא.

שגריר ישראל הנוכחי באיטליה הוא אלון בר, שמונה לתפקיד ב-2022. חוץ משגריר ישראל באיטליה, הנושא בתפקיד זה משרת גם כשגריר ישראל לסן מרינו. למוסדות האו"ם ששוכנים ברומא: ארגון המזון והחקלאות (FAO), הקרן הבין-לאומית לפיתוח חקלאי (IFAD) ותוכנית המזון העולמית (WFP) ישנה שגרירות נפרדת.

== היסטוריה ==
באוקטובר 1948 נערכה מגבית בקרב קהילת יהודי איטליה למימון קניית מבנה לצירות ישראל ברומא.

בינואר 1949 הכירה איטליה בישראל, וישראל מינתה את אריה אורון לקונסול ברומא. באפריל 1949 מונה שלמה גינוסר לציר ישראל באיטליה.

ב-1956 הועלה דרג היחסים לשגרירות.

בחסות השגרירות פעלה מ-1968 ועד ל-1996 קונסוליה במילאנו.

=== המחלקה הקונסולרית ברומא ===
הקונסול הנוכחי הוא חנוך עמדי.<ref></ref>

שטח השיפוט הקונסולרי הוא עבור איטליה, מלטה וסן מרינו. יש להדגיש כי אדם אחר נושא בתפקיד שגריר ישראל למלטה, שהוא שגריר לא תושב שמקום מושבו בירושלים.

== שגרירים לאיטליה ==

* אריה אורון קונסול ינואר 1949 1951
* הציר שלמה גינוסר אפריל 1949 - 1951
* הציר משה ישי 1951 - 1951
* ממונה על היחסים אליעזר הלוי
* אליהו ששון 1953 - 1961
* מוריס פישר 1961 - 1965
* ממונה על היחסים ניסים יעיש
* אהוד אבריאל 1966 - 1968
* אמיל נג'אר 1968 - 1973
* משה ששון 1973 - 1977
* זאב שק 1977 - 1978
* משה אלון 1979 - 1982
* מרדכי דרורי 1986 - 1991
* אבי פזנר 1991 - 1995
* יהודה מילו 1995 - 2001
* אהוד גול 2001 - 2006
* גדעון מאיר 2006 - 2012
* נאור גילאון 2012 - 2016
* עופר זאקס 2016 - 2019 (במקביל שגריר ב-FAO, WFP ו-IFAD, סן מרינו)<ref name="Italy"></ref>
* דרור אידר (2 בספטמבר 2019 – ספטמבר 2022)<ref name="Hayom"></ref>
* אלון בר (2022 - מכהן)

== שגרירות ישראל לכס הקדוש ==
שגרירות ישראל לכס הקדוש (או שגרירות ישראל לקריית הוותיקן) היא הנציגות הדיפלומטית של מדינת ישראל לכס הקדוש, מונח המתייחס לממשל המרכזי האוניברסלי של הכנסייה הרומית הקתולית. היא נמצאת ברחוב ויה מיקלה מרקאטי 12 ברומא, בצמוד לשגרירות ישראל ברומא.

שגרירות זו היא נפרדת משגרירות ישראל באיטליה והיא מהווה ישות דיפלומטית בפני עצמה.

שגריר ישראל הנוכחי לכס הקדוש הוא רפאל שוץ.

=== היסטוריה ===
לאחר שב-30 בדצמבר 1993 נחתם הסכם היסוד בין הכס הקדוש ומדינת ישראל, הוקמה שגרירות ישראל לכס הקדוש ב-19 בינואר 1994. שמואל הדס מונה לשגריר ישראל הראשון לכס הקדוש, בספטמבר של אותה שנה.

== לקריאה נוספת ==
* 
* 

== קישורים חיצוניים ==
* 
* 

== הערות שוליים ==

*
רומא
קטגוריה:יחסי איטליה–ישראל
קטגוריה:יחסי הוותיקן–ישראל
קטגוריה:סן מרינו: יחסי חוץ
עטאף עביד

עטאף מוחמד עביד (בערבית: عاطف محمد عبيد 14 באפריל 1932 - 12 בספטמבר 2014) היה פוליטיקאי מצרי, אשר כיהן כראש ממשלת מצרים בין השנים 1999 - 2004 תחת הנשיא חוסני מובארכ.

==ביוגרפיה==
עביד נולד בטנטא בירת מחוז אל-ע'רביה . סיים את לימודיו באוניברסיטת קהיר בשנת 1955 וקיבל תואר דוקטור למנהל עסקים מאוניברסיטת אילינוי באורבנה-שמפיין בשנת 1962.

לאחר סיום לימודיו עבר עביד לשמש כפרופסור למנהל עסקים באוניברסיטת קהיר עד שהצטרף לפוליטיקה.
בשנות השמונים של המאה העשרים מונה לשר כיהן כשר לפיתוח מקומי תחת ראש הממשלה עאטף צדקי במסגרת הממשלה, ולאחר מכן כשר התכנון והרפורמה בממשלתו של כמאל גנזורי וסגן ראש הסנאט המצרי. לאחר פיטורי גנזורי מונה על ידי מוברכ לשמש כראש הממשלה ה-47 של מצרים, עביד החל לכהן ב-5 באוקטובר 1999 וכיהן בו עד 9 ביולי 2004.

בין 20 ביוני 2004 ל-6 ביולי 2004 שימש כנשיא המדינה בפועל וכמחליפו של מוברכ, תקופה בה קיבל הנשיא טיפול רפואי בגרמניה. בזמן כהונתו שימש בין היתר כיועץ כלכלי של מובארכ. ב-9 ביולי 2004 הגיש את התפטרותו מתפקיד ראש הממשלה בעקבות אי הסכמות עם הנשיא מוברכ על תוכניות כלכליות לאחר לחץ מצד חלק מהקהילה העסקית אשר דרשה הובלת תהילכי הפרטה מהירה ופחות רגולציה מטעם המדינה. לאחר סיום תפקידו החולף על ידי אחמד נזיף.

===האשמות בשחיתות===
לאחר פרישתו ועזיבת הפוליטקה עבר עביד לעמוד בראש הבנק הבינלאומי הערבי. באפריל 2011 הוא הודח מתפקידו על ידי ראש הממשלה עיסאם שרף בעקבות טענות לשחיתות בזמן כהונתו כראש הממשלה. במהלך אותה השנה הוגש נגד עביד כתב אישום בעברות שחיתות ציבורית בין היתר על דו"ח של ועדת הפיקוח שם נטען כי בתקופתו של עביד כראש הממשלה שיעור השחיתות במצרים עלה באופן משמעותי וכמות ההפסדים בגין שחיתות בתקופת כהונתו הגיעה לכ-100 מיליארד לירות מצריות בעיקר בעקבות ניסוח חוקים לקוי והתנהלות שלטונית לקויה על פי הסטטיסטיקה שסיפקה סוכנות הביקורת המרכזית של מצרים באותה תקופה. במרץ 2012 הורשע עביד בעברות שחיתות והונאה במכירת קרקעות ממנה הפסידה המדינה על פי האישומים כ-700 מיליון לירות, ונידון ל-10 שנות מאסר בפועל ובנוסף הוקפאו כלל נכסיו, בתחילת חודש ינואר 2013 פסק בית המשפט לערעורים במצרים כי יערך משפט חוזר ובסופו של המשפט החוזר זוכה עביד מאשמה.

==קישורים חיצוניים==

==הערות שוליים==

קטגוריה:ראשי ממשלת מצרים
קטגוריה:שרי ממשלת מצרים
קטגוריה:בעלי תואר דוקטור מאוניברסיטת אילינוי באורבנה-שמפיין
קטגוריה:מורשעים בדין במצרים
קטגוריה:אישי ציבור שהורשעו בדין
קטגוריה:פוליטיקאים מצרים
קטגוריה:מצרים שנולדו ב-1932
קטגוריה:מצרים שנפטרו ב-2014
טירת דולבדארן

תרשים מבנה הטירה; המגדל הצפוני (A), מגדל העוז (B), המגדל המערבי (C), המבנה המזרחי (D) וההיכל הראשי (E).
טירת דוֹלבַדָארן (בוולשית: Castell Dolbadarn) הייתה טירת אבן, שהוקמה על ידי ל'ואלין הגדול בלב ממלכת גוויניד', כיום מחוז גוויניד', שבצפון-מערב ויילס.

הריסות הטירה כיום כוללים שאריות חומה היקפית ויסודות של מספר מגדלים ומבנים, כאשר השריד העיקרי לטירה הוא מגדל העוז העגול. האתר פתוח למבקרים ונמצא בבעלות ותחזוקה של Cadw, המבנה הוא מבנה רשום מדרגה I.

==היסטוריה==
הטירה נבנתה סביב שנות העשרים של המאה ה-13 בפתח המערבי של מעבר ל'אנבריס על גדת אגם ל'ין פדרן בצפון-מערב ויילס, כחלק ממאמץ להתגונן אל מול צבאות אנגליה ממזרח וצבאות המארשים לאורך הגבול הדרומי והמזרחי של הנסיכות הוולשית. אצילים ולשים לא נהגו לבנות טירות בתקופה זו ומרכזי השלטון היו בחצרות לא ממוגנים (llysoedd), גם מגדל העוז העגול היה מאוד לא אופייני לביצורים הוולשים, מתוך כך נראה כי בניית הטירה הושפעה רבות מהסגנון האנגלו-נורמני של שליטי אנגליה והמארשים.

בשנת 1282 ירש את הנסיכות הוולשית דוויד' אפ גריפיד' נכדו של ל'ואלין. אל מול התקדמות הצבאות האנגלים לתוך ליבה של הממלכה, דוויד' קבע את בירת הנסיכות בדולבדארן ומשם ניהל את המערכה כנגד אדוארד הראשון, מלך אנגליה. ביולי 1283 נתפס דוויד' והוא נשפט והוצא להורג בשרוסברי, טירת דולבדארן נכבשה על ידי הצבא האנגלו-נורמני, כאשר המלך אדוארד קבע את קרנארבון הסמוכה בתור המרכז השלטוני והצבאי האזורי ואף נלקחו אבנים מדולבדארן לבניית הטירה החדשה לחופי מצר מנאי.

==תמונות==
<gallery>
Dolbadarn Castle IMG 6961a.jpg|תקריב של מגדל העוז והריסות הטירה
Castle Dolbadarn ruins, Llanberis (21883466895).jpg|שער הכניסה למגדל העוז
Castle Dolbadarn ruins, Llanberis (21695365760).jpg|מדרגות במגדל העוז
Castle Dolbadarn ruins, Llanberis (21696612339).jpg|חלון במגדל העוז הפונה מערבה
Castle Dolbadarn ruins, Llanberis (21695577648).jpg|חלקו העליון של המגדל מבפנים
</gallery>

==לקריאה נוספת==
<div class="mw-content-ltr">
* Roger Thomas, Castles in Wales, Wales Tourist Board & Automobile Association, 1988.
</div>

==קישורים חיצוניים==

* 
* [https://cadw.gov.wales/visit/places-to-visit/dolbadarn-castle עמוד הטירה] באתר Cadw.
* [http://www.castlewales.com/dolbd.html אודות דולבדארן] באתר Castle Wales.
* [https://medievalheritage.eu/en/main-page/heritage/wales/dolbadarn-castle/ אודות דולבדארן] באתר מורשת ימי הביניים.

קטגוריה:דנבישייר
דולבדארן
קטגוריה:ויילס: מבנים רשומים דרגה I
קטגוריה:Cadw
הגדודים העבריים בארץ ישראל

"הגדודים העבריים בארץ ישראל" הוא אוגדן גלויות המציגות תצלומים של הגדודים העבריים שיצר יעקב בן דב.
==תיאור==
אוגדן התצלומים שהוציא יעקב בן דב, בגובה של 9 ס"מ, וברוחב של 15.5 ס"מ, מכיל 20 תצלומים המציגים חיילים בגדודים העבריים. התצלומים הודפסו כגלויות בטכניקה של הדפס אבן, כנראה בסדנה של בצלאל, בית מדרש לאמנות ולמלאכות-אמנות.
הקשר שבין בית-הספר לגדודים העבריים נבע הן מהתגייסותו של היישוב העברי לתמיכה במאמץ המלחמתי הבריטי במלחמת העולם הראשונה, והן מן העובדה כי רבים מתלמידיו התגייסו לגדודים. בתוך בית הספר התבטא הדבר ביצירת מזכרות מכיבוש ירושלים, כגון "תרמיל פגז מעוטר במזכרת מכיבוש ירושלים", וכן מדליות לחיילים, בהזמנתו של זאב ז'בוטינסקי. אלו הוצגו לאחר המלחמה בבית הנכות בצלאל. אוגדן נוסף של בן דב שיצא באותה תקופה הוקדש לשחרור ארץ ישראל ונקרא "זיכרון לשחרור ירושלים". עטיפתו שלבה בין תצלום של אלנבי וחיילי הגדודים לתצלום פסלו של בוריס שץ "מתתיהו החשמונאי". בנוסף לאוגדן ידוע גם מתווה שהזמין בן דוב לגלויה מאוירת של הגדודים העבריים, בעיצובו של מאיר גור אריה, המכילה דימוי של חייל, אל מול חרש מתכת, ונמצא באוסף מוזיאון ישראל.

עטיפת האגדן עוצבה על ידי זאב רבן והיא מציגה את דמותה של "בת ציון", המתוארת בדמות אשה צעירה, הלובשת שמלה בסגנון מזרחי-אורייטאליסטי. בידה האחת היא אוחזת מגן ועליו סמלי 12 השבטים. בידה השנייה דגל ועליו מגן דוד, הדומה לדגל ישראל, וטקסט המהווה את שם האוגדן בעברית - "הגדודים העבריים בארץ ישראל" ובאנגלית - "Jewish Battalions in Palestine". לרגליה מתואר אריה שואג, שלגופו שרידי שלשלאות מנותצות ומסמל את "יהודה המשתחררת". ברקע התיאור מופיע פוטומונטז' של מסדר מן התצלום "חיילים בסביבות חיפה", ותצלום של אדמונד אלנבי.

תצלומי הגדודים מתמקדים, על פי רוב, בתיאורים קבוצתיים של חיילים בטבע. לצידם עצי זית, אוהלים ומערומי נשק. על פי גיא רז, התצלומים מבטאים את שילוב בין הזהות היהודית לזהות הצבאית הכלילית באמצעות תיאורים כגון תצלום חיילים בסדר פסח בירושלים או תצלום של חייל יהודי בבית הקברות הצבאי הבריטי בהר הצופים.

==רשימת התצלומים==

==הערות שוליים==

קטגוריה:יעקב בן דב
קטגוריה:זאב רבן
קטגוריה:בצלאל, בית מדרש לאמנות ולמלאכות-אמנות
קטגוריה:הגדודים העבריים
קטגוריה:צילום
הסנהדרין החדשה

הסנהדרין החדשה היא תנועה שנוסדה בישראל בשנת 2004. חברי התנועה מתייחסים לעצמם כמחדשי הסנהדרין, בית הדין היהודי העתיק אשר פעל בירושלים בימי בית שני. עם זאת, השפעת התנועה מעטה ומעטים הרבנים אשר תומכים בה.
== חידוש הסמיכה ==

ביהדות, המונח חידוש הסמיכה מכוון למאמץ לחדש את המסורת הקדומה של שלשלת סמיכת החכמים מדור לדור. על פי ההלכה, סמיכה כזו נותנת לרב הסמוך סמכויות מסוימות, כגון האפשרות לדון דיני חבלות, דיני קנסות ודיני נפשות. שלשלת הסמיכה הקדומה שעל פי המסורת היהודית התחילה ממשה רבנו, פסקה, והחכמים בדורות המאוחרים נותרו בלא הסמכויות הללו.

הרמב"ם בפירוש המשניות כתב שלדעתו אם ייאספו כל חכמי ארץ ישראל ויסכימו שאחד מהם יעמוד בראש הישיבה, הוא יחשב לסמוך ויוכל לסמוך אחרים, אך "הדבר צריך הכרע".

== הקמת התנועה ==
התנועה החלה בראשית שנות האלפיים, כאשר שני צעירים, איתי לוי וחגי וייס, החתימו 250 רבנים על מוכנותם להקמת מועצה שתאגד את כלל הרבנים בארץ. עם זאת, כאשר לא הצליחו להשיג הסכמה כלל-רבנית בנושא החליטו לקדם את רעיונם בכל זאת, בתמיכת אגודת "השיבה שופטינו - לכינון בית הדין הגדול", שאחד מהבולטים בתומכיה היה פרופ' הלל וייס. באוקטובר 2004 התכנסו 71 רבני הסנהדרין בטבריה, ביניהם הרב עדין אבן ישראל (נשיא הסנהדרין), הרב יואל שוורץ (אב בית הדין), הרב מאיר מאזוז, הרב ישראל אריאל, והלל ויס (דובר הסנהדרין) והרב דב שטיין (מזכיר הסנהדרין).<ref name=":0"></ref>

הקמת התנועה הובילה גם לקולות התנגדות מצד רבנים בישראל, אשר קראו שלא לקיים את הנחיות התנועה.<ref></ref>

בכתבה בנושא חידוש הסנהדרין, כתב ארנון סגל, כתב שבועון מקור ראשון: "אפשר לסכם שדרכה של "הסנהדרין החדשה" לא ממש צלחה והיא נחשבת לכל היותר לקוריוז אפילו בחוגי הימין הקשה."<ref name=":0" />

== תחומי עיסוק ==
הסנהדרין אינו אחד מבתי הדין הרבניים בישראל, ואינו מוכר על ידי הממסד הרבני.<ref></ref>

הלל ויס, דובר הסנהדרין, סבר כי על התנועה לעסוק בנושאים פוליטיים ולהוות אלטרנטיבה לבג"ץ:

לעומתו, הרב עדין אבן-ישראל שכיהן כנשיא התנועה בין השנים 2005 ל-2008 סבר כי התנועה לא צריכה לדון בנושאים פוליטיים:

== זיהוי אידאולוגי ==
במהלך השנים, הסנהדרין הפכה מזוהה עם עמדות פוליטיות ימניות קיצוניות.<ref></ref>

בשנת 2011 פרסמו חברי הסנהדרין החדשה פסק דין בו קראו להתנגד לפינוי מאחז בחוות גלעד:

לאחר גל מעצרים מנהליים והרחקות של פעילי ימין בעקבות הפיגוע בדומא, פרסם בית הדין הודעת תמיכה בפעילי הימין:

== קישורים חיצוניים ==
* 
* (לא מעודכן)
* 
* 
* 

==הערות שוליים==

*
קטגוריה:משפט עברי
קטגוריה:ארגונים רבניים אורתודוקסים
קטגוריה:מועצות וקבוצות הנהגה רבניות
מיילס מילר

מיילס מילר (באנגלית: Miles Millar; נולד ב-1967) הוא תסריטאי, מפיק ובמאי טלוויזיה בריטי העובד משנת 1994 בשותפות עם חברו האמריקני אלפרד גוף.

== ביוגרפיה ==
מילר נולד בממלכה המאוחדת. הוא בוגר בית הספר הפרטי במחוז סארי שבאנגליה וכן בוגר קולג' קרייסטס של אוניברסיטת קיימברידג'. מילר למד קורס בהפקה באוניברסיטת דרום קליפורניה, שם פגש את אלפרד גוף והשניים הפכו לצמד תסריטאים ומפיקים. בזמן לימודי ההפקה, הצמד גוף ומילר כתבו ביחד תסריט קומי בשם "מנגו", שהדמויות המככבות בו הן שוטר האלרגי לבעלי חיים ואורנגאוטן המשתפים פעולה כצמד לפתרון תעלומת פשע. אולפני ניו ליין סינמה רכשו את הזכויות לתסריט תמורת 400,000$. הסרט לא התקדם מעבר לפרה-פרודקשן.

== פילמוגרפיה ==
{| class="wikitable"
!שנה/שנים
!שם
!תסריטאי
!מפיק
!הערות
|-
|1996–1997
|Bugs 
|
|
|סדרת טלוויזיה
|-
|1997–1998
|Timecop 
|
|
|סדרת טלוויזיה
|-
|1997
|Double Tap
|
|
|סרט
|-
|1998
|נשק קטלני 4 
|
|
|סרט המשך
|-
|1998
|Black Jaq
|
|
|סרט טלוויזיה
|-
|1998–1999
|משטר צבאי 
|
|
|סדרת טלוויזיה
|-
|1999
|Made Men 
|
|
|סרט טלוויזיה
|-
|1999–2000
|The Strip 
|
|
|סדרת טלוויזיה
|-
|2000
|שנחאי נון 
|
|
|סרט
|-
|2001–2011
|סמולוויל
|
|
|סדרת טלוויזיה
|-
|2002
|שואוטיים 
|
|
|סרט
|-
|2003
|צוות שנחאי 
|
|
|סרט המשך
|-
|2004
|ספיידרמן 2
|
|
|סרט המשך
|-
|2005
|החיפושית בהילוך גבוה
|
|
|סרט
|-
|2008
|המומיה 3: שובו של קיסר הדרקון 
|
|
|סרט המשך
|-
|2009
|האנה מונטנה: הסרט
|
|
|סרט ספין אוף
|-
|2011
|המלאכיות של צ'ארלי 
|
|
|סדרת רימייק
|-
|2011
|אני מספר ארבע
|
|
|סרט
|-
|2012
|כדור בראש
|
|
|סרט
|-
|2015–2019
|אדמת הפקר
|
|
|סדרת טלוויזיה
|-
|2016–2017
|תולדות השנארה 
|
|
|סדרת טלוויזיה
|-
|2021
|ונסדיי
|
|
|סדרת טלוויזיה
|-
|2024
|ביטלג'וס ביטלג'וס
|
|
|סרט
|-
|
|The Machine
|
|
|סרט
|-
|
|שנחאי דון 
|
|
|סרט המשך
|}

== קישורים חיצוניים ==

 

== הערות שוליים ==

קטגוריה:תסריטאי טלוויזיה בריטים
קטגוריה:תסריטאי קולנוע בריטים
קטגוריה:מפיקי טלוויזיה בריטים
קטגוריה:מפיקי קולנוע בריטים
קטגוריה:במאי טלוויזיה בריטים
קטגוריה:בריטים שנולדו ב-1967
אלפרד גוף

אלפרד פביאן "אל" גוֹף השלישי (באנגלית: Alfred Fabian Gough III; נולד ב-22 באוגוסט 1967) הוא תסריטאי, מפיק ובמאי טלוויזיה אמריקאי העובד משנת 1994 בשותפות עם חברו הבריטי מיילס מילר.

== ביוגרפיה ==
גוף נולד במרילנד. הוא בוגר בית הספר התיכון הפרטי , וכן בוגר אוניברסיטת CUA בוושינגטון הבירה. גוף למד קורס בהפקה באוניברסיטת דרום קליפורניה, שם פגש את מיילס מילר והשניים הפכו לצמד תסריטאים ומפיקים. בזמן לימודי ההפקה, הצמד גוף ומילר כתבו ביחד תסריט קומי בשם "מנגו", שהדמויות המככבות בו הן שוטר האלרגי לבעלי חיים ואורנגאוטן המשתפים פעולה כצמד לפתרון תעלומת פשע. אולפני ניו ליין סינמה רכשו את הזכויות לתסריט תמורת 400,000$. הסרט לא התקדם מעבר לפרה-פרודקשן.

== פילמוגרפיה ==
{| class="wikitable"
!שנה/שנים
!שם
!תסריטאי
!מפיק
!הערות
|-
|1996–1997
|Bugs 
|
|
|סדרת טלוויזיה
|-
|1997–1998
|Timecop 
|
|
|סדרת טלוויזיה
|-
|1997
|Double Tap
|
|
|סרט
|-
|1998
|נשק קטלני 4 
|
|
|סרט המשך
|-
|1998
|Black Jaq
|
|
|סרט טלוויזיה
|-
|1998–1999
|משטר צבאי 
|
|
|סדרת טלוויזיה
|-
|1999
|Made Men 
|
|
|סרט טלוויזיה
|-
|1999–2000
|The Strip 
|
|
|סדרת טלוויזיה
|-
|2000
|שנחאי נון 
|
|
|סרט
|-
|2001–2011
|סמולוויל
|
|
|סדרת טלוויזיה
|-
|2002
|שואוטיים 
|
|
|סרט
|-
|2003
|צוות שנחאי 
|
|
|סרט המשך
|-
|2004
|ספיידרמן 2
|
|
|סרט המשך
|-
|2005
|החיפושית בהילוך גבוה
|
|
|סרט
|-
|2008
|המומיה 3: שובו של קיסר הדרקון 
|
|
|סרט המשך
|-
|2009
|האנה מונטנה: הסרט
|
|
|סרט ספין אוף
|-
|2011
|המלאכיות של צ'ארלי 
|
|
|סדרת רימייק
|-
|2011
|אני מספר ארבע
|
|
|סרט
|-
|2012
|כדור בראש
|
|
|סרט
|-
|2015–2019
|אדמת הפקר
|
|
|סדרת טלוויזיה
|-
|2016–2017
|תולדות השנארה 
|
|
|סדרת טלוויזיה
|-
|2021
|ונסדיי
|
|
|סדרת טלוויזיה
|-
|2024
|ביטלג'וס ביטלג'וס
|
|
|סרט
|-
|
|The Machine
|
|
|סרט
|-
|
|שנחאי דון 
|
|
|סרט המשך
|}

== קישורים חיצוניים ==

 

== הערות שוליים ==

קטגוריה:תסריטאי טלוויזיה אמריקאים
קטגוריה:תסריטאי קולנוע אמריקאים
קטגוריה:מפיקי טלוויזיה אמריקאים
קטגוריה:מפיקי קולנוע אמריקאים
קטגוריה:במאי טלוויזיה אמריקאים
קטגוריה:אמריקאים שנולדו ב-1967
משה פורגס פון פורטהיים

משה פורגס אדלר פון פורטהיים (בגרמנית: Moses Porges Edler von Portheim; 22 בדצמבר 1781 – 21 במאי 1870) היה תעשיין בוהמי-אוסטרי וסגן ראש העיר של סמיחוב (היום שכונה בפראג), אביר מסדר פרנץ יוזף.

משה נולד למשפחה יהודית של סוחר עני גבריאל פורגס, בעיר סמיחוב. למשה פורגס היה גם אח הצעיר לאופולד יהודה. משה וליאופולד פורגס בצעירותם הצטרפו לכת של יעקב פרנק באופנבורג. אך כעבור תקופה מסוימת התאכזבו וברחו מאחוזתו של פרנק וחזרו לפראג. את הרפתקאותיהם של האחים בחצרו של יעקב פרנק תיאר בספרו "Frank und die Frankisten", הוצאה Breslau, 1868, ההיסטוריון היהודי צבי גרץ, כמו כן, הרפתקאותיהם של האחים תוארו בפרוטרוט ב"ירחון לתולדות ישראל ולחכמת ישראל - Monatsschrift" על ידי דר' S. Back בשנת 1877.

בפראג האחים הקימו בית מלאכה קטן לעיבוד פשתן וחנות על גדות ולטאבה בפאתי יוזפוב (באזור כיכר מארי קירי של היום), ב-1808 או 1812 הם התחילו בייצור כותנה עם הדפסה, החלטה עסקית שהתבררה בהמשך כמוצלחת. החברה שלהם גדלה וב-1830 הם העבירו את החברה לסמיחוב, שם הם בנו בשביל זה 5 בניינים. המכבש הדפסה שלהם הופעל על ידי מנוע קיטור בעל הספק 9 קילוווט עם שלושה דודי חימום. כעבור עשר שנים לחברה כבר היו שלושה סניפים בעיירות בסביבה. החברה של אחים פורגס העסיקה באותה תקופה יותר מאלפיים פועלים-אורגים. המפעלים צוידו בטכנולוגיות ייצור חדישות. מפעלי אחים פורגס היו בין הגדולים והמתקדמים באימפריה האוסטרית. משה פורגס היה מנכ"ל החברה עד 1856. ב-1840 (או 1845) האחים ייסדו מפעל לייצור כלי חרסינה בעיירה חודוב וליאופולד היה שם למנכ"ל.

ב-1841, הקיסר אוסטריה פרדיננד הראשון העניק לאחים את התואר האצולה המועבר בירושה אדלר פון פורטהיים, כאות הכרה בכך שהם היו יצרני הכותנה הראשונים באימפריה שהשתמשו במכונות קיטור במפעליהם.

אחרי קבלת התואר פנה משה פורגס פון פורטהיים לרוזן חוטק (נציג הקייסר בבוהמיה) עם בקשה לביטול ההגבלות על היהודים. אחרי שב-1867 בוטלו ההגבלות על היהודים, האחים נכנסו לפוליטיקה ומשה פורגס נבחר לסגן ראש העיר של סמיחוב. משה פורגס היה נדבן ידוע, תמך בבית אבות ברובע יוזפוב, וגם דאג לילדים ברובע יוזפוב כאשר הוריהם ייצאו לעבודה.

הוא נפטר ב-1870 והובא למנוחות בבית העלמין אולשנסקי.

== משפחה ==
* גוסטב פון פורטהיים, בנקאי, הוא בן של משה פורגס פון פורטהיים.
* אדוארד פורגס פון פורטהיים, פוליטיקאי ותעשיין הצ'כי ואוסטרי, הוא אחיין של משה פורגס פון פורטהיים ובן של לאופולד יהודה פורגס פון פורטהיים.
* מקס פון פורטהיים, המדען, הוא בן של וילגלם פון פורטהיים ונכד של לאופולד יהודה פורגס פון פורטהיים.

סמל האצולה של משפחת פון פורטהיים שהוענק לאחים משה ולאופולד ביחד עם תואר האצולה אדלר בשנת 1841

==קישורים חיצוניים==

קטגוריה:אנשי עסקים יהודים אוסטרים
קטגוריה:נדבנים יהודים אוסטרים
קטגוריה:אצולה יהודית אוסטרית
קטגוריה:יהודים צ'כים
קטגוריה:אוסטרים שנולדו ב-1781
קטגוריה:נפטרים ב-1870
Good Girl Gone Bad: The Remixes

Good Girl Gone Bad: The Remixes הוא אלבום רמיקס של זמרת הפופ ריהאנה. הוא יצא ב-27 בינואר 2009 על ידי דאף ג'אם רקורדינגס. האלבום מכיל רמיקסים בסגנון מוזיקת מועדונים לשירים מתוך אלבומה השלישי Good Girl Gone Bad.<ref></ref>

עם יציאתו נכנס האלבום אל המקום ה-106 במצעד הבילבורד 200.<ref></ref>

== רקע וביקורות ==
האלבום קיבל ביקורות מעורבות מהמבקרים אשר טענו כי הוא למעריצים בלבד ושהוא לא יעניין את שאר הקהל. האלבום הגיע בשיאו למקום ה-106 במצעד הבילבורד 200 ולמקום ה-4 במצעד אלבומי הדאנס\אלקטרוני. נכון ליולי 2010, הוא נמכר בלמעלה מ-49 אלף עותקים בארצות הברית והוכתר כאלבום ה-22 הנמכר ביותר לשנת 2009.

השירים הופקו על ידי מספר התקליטנים מוטו בלאנקו, טוני מורן, סול סיקרז וגם וויב-בויז. חלק מהרמיקסים גם הופצו בתחנות הרדיו השונות.

== הצלחה מסחרית ==
בארצות הברית האלבום הגיע למקום ה-106 ומכר 5,000 עותקים בשבוע הראשון ליציאתו. במצעד אלבומי הדאנס והאלקטרוניקה האמריקאי הוא דורג במקום ה-4 ושהה במצעד במשך 18 שבועות. בסופו של דבר הוא הוכתר כהאלבום ה-22 הנמכר ביותר לשנת 2009. במצעד אלבומי ה-R&B וההיפ-הופ האלבום דורג במקום ה-59.

נכון ליולי 2010, האלבום מכר 49 אלף עותקים בארצות הברית.

== רשימת רצועות ==

== מיקומי שיא ==

==קישורים חיצוניים==

== הערות שוליים ==

קטגוריה:אלבומי ריהאנה
קטגוריה:אלבומי רמיקס באנגלית
קטגוריה:אלבומי חברת דאף ג'אם
אוגולינו וילדיו (רודן)

אוגולינו וילדיו (בצרפתית: Ugolin et ses enfants) הוא אחד הפסלים, חלק מקבוצת הפסלים המרכיבים את שערי הגיהנום של הפסל אוגוסט רודן, הוצג כפסל בודד על ידי רודן בבריסל (1887) באדינבורו (1893) בג'נובה (1896) בפירנצה (1897) בהולנד (1899) ותערוכת פרספקטיבה שלו עצמו בשנת 1900.

== נושא ==
אוגלינו וילדיו מאת [[ז'אן-בטיסט קארפו במוזיאון המטרופוליטן לאמנות]]
אוגולינו דלה ג'רארדסקה היה אריסטוקרט ופוליטיקאי שגר בפיזה במאה השלוש עשרה אחרי חמש שנות שלטון נאשם בבגידה ונאסר ביחד עם ילדיו ונכדיו במגדל מודה בפיזה, שם מתו מרעב לאחר תשעה חודשים.
דנטה אליגיירי מספר את הסיפור בספרו הקומדיה האלוהית בו הושמו האריסטוקרטים במעגל העמוק ביותר בגיהנום, שם הוא מתאר איך אוגלינו מסביר לו איך אסירים גוועים לאט ברעב וילדיהם מפצירים בהם שיאכל אותם לאחר מותם, לכן אוגלינו ידוע בתור רוזן הקניבלים. ומוצג לעיתים קרובות כמי שאוכל את אצבעות ידיו.

== רקע ותפיסה ==
ז'אן-בטיסט קארפו החל בפרויקט אוגלינו וילדיו עליו עבד במשך מספר שנים באקדמיה לאמנויות היפות ששידר סבל רב, זעם פראי, ודיכאון כאשר יד אחת של אוגלינו נעוצה בסנטרו ואצבעות ידו השנייה נעוצות בתוך פיו.

== אוגלינו בשערי הגיהנום ==
האפיזודה של אוגלינו בקומדיה האלוהית של דנטה אליגיירי עשתה רושם עז על רודן בעת שעבד על המודלים הראשונים של שערי הגיהנום והוא בחר בו כאחד הנושאים החשובים לביטוי פיסולי, בתחילה הוא חשב להציבו במאונך כמו קארפו אבל בחר להציבו במאוזן אולי כדי להקנות חוסר אנושיות לפעולותו, הוא נמצא על ברכיו נשען קדימה כשפיו פעור בהבעה של יאוש, ובכך יצר יצירה אמנותית מובחנת מזאת של קארפו בעלת הבעה דרמטית עוצמתית. ממדי היצירה הוגדלו על ידי הנרי לבוס בין השנים 1901 עד 1904.

==גלריה==
<gallery>
Auguste Rodin-Ugolino-Orsay Museum-2.jpg|גרסה מוגדלת במוזיאון ד'אורסה
Ugolin et ses enfants, grand modèle (1902-09) by Rodin.jpg|גרסת ברונזה מוגדלת במוזיאון רודן
</gallery>

==קישורים חיצוניים==

 

קטגוריה:פסלי עירום
קטגוריה:אוגוסט רודן
קרולינה לריירה

קרוליינה לריירה (בספרדית: Carolina Larriera; נולדה ב-13 בפברואר 1973) היא פעילה חברתית ועובדת ארגון האומות המאוחדות בשנים 1995–2005. ידועה כבת זוגו של הדיפלומט סרז'יו ויירה דה מלו.
== חייה ==
קרולינה נולדה בבאיה בלנקה, ארגנטינה. היא הצטרפה לאו"ם ועבדה כמתנדבת עד 1997, אז סיימה את לימודיה בכלכלה. מאוכזבת מהשוק הפיננסי, היא נותרה בארגון עד שהוקצתה למשימת האומות המאוחדות במזרח טימור, שם שירתה בתהליך הפיוס והעצמאות של אותה מדינה עד 2003<ref></ref>. זה היה באותה תקופה כאשר פגשה את סרז'יו ויירה דה מלו הברזילאי, שכיהן כנציב העליון של האומות המאוחדות בטימור, איתה התחילה לחיות<ref></ref>.

בשנת 2003 נסעו שניהם לבגדאד וכמה חודשים לאחר מכן התרחש הפיגוע במלון קנאל, ששימש כמפקדת האו"ם במשך עשר שנים והיה יעד לפיגוע התאבדות שיזם אל-קאעידה בעיראק בראשות אבו מוסעב א-זרקאווי. בפיגוע נהרגו 22 בני אדם, ביניהם סרז'יו. בזמן הפיגוע היא עבדה במשרדה באותו בניין וכמה מטרים ממשרדו של סרז'יו, שנהרס לחלוטין ממשאית תופת שהופעלה. תמונות שהוקלטו על ידי רשתות הטלוויזיה מיד לאחר הפיגוע מראות את קרולינה נואשת, זועקת לשמו של סרז'יו בהריסות. סרז'יו עדיין הצליח ליצור קשר עם קרוליינה וצוותי ההצלה באמצעות הטלפון הנייד, אך מת כעבור כמה שעות.

קרולינה התפטרה מהאו"ם בשנת 2005, כשהיא מתחה ביקורת קשה על היעדר חקירות האירוע. היא נבחרה ל"אשת השנה" על ידי המועצה הלאומית לנשים בברזיל<ref></ref>, לאחר שעברה לגור בריו דה ז'ניירו. משמשת כנציגה באמריקה הלטינית של ארגון לא ממשלתי שווייצרי והייתה פרופסור ליחסים בינלאומיים באוניברסיטה בריו דה ז'ניירו. קרולינה היא עמיתה במרכז האוזר של אוניברסיטת הרווארד וגם במרכז קאר לזכויות אדם בבית הספר הרווארד קנדי.

את דמותה בסרט סרז'יו משנת 2020, גילמה השחקנית הקובאנית אנה דה ארמס.

==קישורים חיצוניים==
* [https://www.thecinemaholic.com/where-is-carolina-larriera-now/ Where is Carolina Larriera Now?]

== הערות שוליים ==

קטגוריה:פעילים חברתיים ברזילאים
קטגוריה:דיפלומטים
קטגוריה:פעילות חברתיות ארגנטינאיות
קטגוריה:ילידות 1973
קטגוריה:ארגנטינאים שנולדו ב-1973
Tina Turns the Country On!

(בעברית: טינה מדליקה את המדינה/קאנטרי!) הוא אלבום הבכורה של הזמרת האמריקאית טינה טרנר אשר יצא לאור באוגוסט 1974, על ידי חברת התקליטים יונייטד ארטיסטס.<ref name=":0"></ref>

בתוך האלבום נכללים עשרה שירים בסך הכול.<ref name=":0" />

== רקע ==
אלבום זה היה אלבום הסולו הראשון שלה לאחר שהייתה חברה בצמד Ike & Tina Turner ביחד עם בעלה אך גם כאשר הוציאה את האלבום עדיין טרנר הייתה חלק מהצוות.<ref name=":0" /> אלבום הופק על ידי טום ט'אקר והוקלט באולפני בוליק סאונד בנאשוויל שבקליפורניה.<ref name=":0" />

בעקבות חוסר ההצלחה שלה כזמרת R&B החליטה טרנר לפנות אל מוזיקת הקאנטרי.<ref name=":0" />

== סוגה, פרסים ומועמדויות ==
האלבום שאב השראה ממספר אמני קאנטרי ביניהם קריס קריסטופרסון, בוב דילן, אוליביה ניוטון-ג'ון, ג'יימס טיילור ודולי פרטון. האלבום הועמד לפרס גראמי בקטגוריית "הביצועים הווקאלים הטובים ביותר באלבום R&B נשי" אך עדיין לא זכה להצלחה מסחרית כאשר האלבום לא דורג באף מצעד.

האלבום לא הופץ על גבי דיסק כדי לא ליצור בלבול עם אלבומים אחרים אותם הוציאה טרנר בעלי שמות דומים.

==קישורים חיצוניים==

==הערות שוליים==

קטגוריה:אלבומי בכורה מ-1974
קטגוריה:אלבומי טינה טרנר
קטגוריה:אלבומים באנגלית
קטגוריה:אלבומי קאנטרי
קטגוריה:אלבומי חברת יונייטד ארטיסטס רקורדס
Acid Queen

Acid Queen (בעברית: מלכת החומצה) הוא אלבום האולפן השני של הזמרת-יוצרת האמריקאית טינה טרנר.<ref name=":0"></ref> האלבום יצא לאור באוגוסט 1975, על ידי חברת התקליטים EMI בבריטניה ועל ידי חברת התקליטים יונייטד ארטיסטס בארצות הברית.<ref name=":0" />

אלבום זה גם היה האלבום האחרון שלה לפני שעזבה לגמרי את הצמד שלה ושל בעלה איק וטינה טרנר ויצאה לקריירת סולו מוחלטת.<ref></ref>

== רקע ==
אף על פי שזהו אלבומה השני, הסינגל הראשון בקריירה שלה יצא רק באלבום הזה והוא היה השיר "Baby, Get It On" עם בעלה והשותף המוזיקלי שלה לאותה תקופה איק.<ref></ref> שם האלבום ניתן בהשראת תפקידה של טרנר כמכלת החומצה בגרסת הקולנוע של קן ראסל לאופרת הרוק הקלאסית שבה בין היתר השתתפו מפורסמים נוספים כמו אלטון ג'ון ואריק קלפטון.

האלבום מחולק לשני חלקים כאשר החלק הראשון מכיל גרסאות כיסוי לשירי רוק ידועים כמו "Under My Thumb" ו-"Let's Spend the Night Together" של הרולינג סטון ו-"I Can See For Miles" של המי, ואילו החלק השני שלו הכיל שירים מקוריים.

לאלבום הוקלטו שתי גרסאות כאשר גרסה אחת הייתה עבור הפסקול לסרט "טומי" ואילו השנייה הייתה עבור אלבומה. בשנת 1991 האלבום יצאה בהוצאה מחודשת שכללה 3 שירים חדשים. בשנת 2005 לרגל 30 שנה ליציאת האלבום הוציאה טרנר מהדורה נוספת של האלבום ובה שירי האלבום הוקלטו מחדש.

== שירים ==
השירים המקוריים של האלבום הופקו ונכתבו בעיקר על ידי איק טרנר בעלה של טינה באותה תקופה, אשר כולל בין היתר את הסינגל הראשון מהאלבום "Baby, Get It On", אשר יצא לאור ב-1975 ואשר היה לשיר האחרון שהקליטו ביחד טינה ואיק. שיר הוא שיר בהשפעת הדיסקו והשיר לשיר המקורי היחיד שיצא כסינגל מהאלבום. השיר הגיע למקום ה-88 במצעד שירי ה-פופ האמריקאי ולמקום ה-31 במצעד שירי ה-R&B האמריקאי.

הסינגל השני שיצא מהאלבום היה השיר "Whole Lotta Love", אשר יצא לאור גם ב-1975, גרסת כיסוי לשירם של לד זפלין, אשר הגיעה למקום ה-6 במצעד שירי ה-R&B האמריקאי. הסינגל השלישי מהאלבום יצא לאור ב-1976 והיה "Acid Queen", גרסת כיסוי לשירם של The Who, אשר יצאה לאור בבריטניה בלבד. "Under My Thumb" יצא לאור ב-1977 כסינגל באוסטרליה בלבד על מנת לקדם את סיבוב ההופעות של טרנר, הוא הגיע למקום ה-80 במצעד האוסטרלי.

==קישורים חיצוניים==

==הערות שוליים==

קטגוריה:אלבומי טינה טרנר
קטגוריה:אלבומים באנגלית
קטגוריה:אלבומי חברת יונייטד ארטיסטס רקורדס
חוף ריימיל

חוף ריימיל (באנגלית: Rymill Coast) הוא אזור חוף בחוף המערבי של חצי האי האנטארקטי שבאנטארקטיקה.

חוף ריימיל הוא אזור החוף שבין כף ג'רמי ונונאטאקי באטרס.

חוף ריימיל נמצא 65 קילומטרים ממזרח לחוף אינגליש שבאי אלכסנדר (שנמצא מעברו השני של מצר ג'ורג' השישי).

אזור החוף כולל את הרי באטרבי.

== היסטוריה ==
=== גילוי ומיפוי החוף ===

החוף צולם מהאוויר באופן חלקי על ידי לינקולן אלזוורת', בטיסתו ביום 23 בנובמבר 1935.

החוף צולם מהאוויר ונסקר על ידי המשלחת הבריטית אל ארץ גרהאם באוקטובר – נובמבר 1936.

האזור נסקר בשנת 1940 על ידי השירות האנטארקטי של ארצות הברית, ובין השנים 1948–1950 על ידי סקר שטחי חסות איי פוקלנד.

החוף צולם מהאוויר בשנת 1947, על ידי משלחת החקר האנטארקטית רון, ובשנת 1966 על ידי צי ארצות הברית.

=== מקור השם ===

שמו של החוף ניתן לו בשנת 1985 על ידי הוועדה המייעצת לשמות אנטארקטיים של בריטניה.

החוף נקרא על שמו של ג'ון רידוך ריימיל מאוסטרליה שעמד בראש המשלחת הבריטית אל ארץ גרהאם - משלחת גאופיזית ומחקרית אל ארץ גרהאם באנטארקטיקה בין השנים 1934 ל-1937.

== לקריאה נוספת ==

<div class="mw-content-ltr">• Ute Christina Herzfeld, [https://books.google.co.il/books?id=fIrcBQAAQBAJ&pg=PA168&lpg=PA168&dq=%22Rymill+Coast%22&source=bl&ots=TT7GDd4P5m&sig=ACfU3U14TUtSjujMbmp2PNIXQgFLKb0g7A&hl=en&sa=X&ved=2ahUKEwj_z7rYyvLoAhUmQEEAHXCJDVIQ6AEwAnoECAsQKQ#v=onepage&q=%22Rymill%20Coast%22&f=false Atlas of Antarctica: Topographic Maps from Geostatistical Analysis of Satellite Radar Altimeter Data], P 170</div>

<div class="mw-content-ltr">• Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, [https://pubs.usgs.gov/imap/i-2600-b/LarsenpamphletI2600B.pdf Coastal-Change and Glaciological Map of the Larsen Ice Shelf Area, Antarctica: 1940–2005], USGS</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:13104 חוף ריימיל] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=12560&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR חוף ריימיל] באתר הגאזט האנטארקטי המשווה SCAR של ממשלת אוסטרליה

== הערות שוליים ==

ריימיל
קומסקו

קומסקו בע"מ היא חברה פרטית ישראלית, שעוסקת בשיווק ושירות לציוד מכני הנדסי (צמ"ה). החברה היא היבואנית של ציוד JCB, מנופים מתוצרת פוטיין, וציוד גריסה וניפוי של טסאאב. בנוסף לשיווק הציוד מספקת קומסקו מעטפת שירותים תומכת הכוללת שירות, אחזקה, תיקונים, בקרה ממוחשבת מרחוק ועוד.

==היסטוריה==
החברה הוקמה בשנת 1963 ונוהלה על ידי המהנדס מקס בורן, עד אז מנהל בכיר בסולל בונה, כנציגות בישראל של חברת בלקווד-הודג' הבריטית. הציוד הראשון אותו הביאה לישראל היה של חברת טרקס (Terex, אז מותג של ג'נרל מוטורס) - רכינות עפר, מעמיסים אופניים, סקרייפרים, דחפורים ומנופים הידראוליים. החברה הייתה הראשונה להפעיל בישראל מודל עסקי של השכרת ציוד מכני הנדסי ועגורנים. בשנת 1966 החלה החברה לייצג בישראל גם את JCB. ב-1967 עברה החברה למשכנה בקריית אריה.

בעקבות חששה של חברת בלקווד-הודג' האנגלית מהחרם הערבי, החליפה החברה בשנת 1975 את שמה לקומסקו בע"מ (ר"ת של COnstruction MAchinary Systems COmp).

בשנת 1982 עזב מקס בורן את החברה, ומכר את מניותיו בה בחזרה לבלקווד-הודג'.

בשנת 1993 רכש חיים דנון שעבד בחברה בתחום המכירות מאז 1970 את כל מניות החברה והפך לבעלים ומנכ"ל.

ב-2003 פתחה החברה מרכז לוגיסטי לציוד מכני והנדסי בצור יגאל.

בין השנים 2011–2014 רכשה קומסקו, בשלבים, 49% ממניות סמיקום לקסיס.

ב-2018 רכשה 50% ממניות יוניברסל מוטורס ישראל, יבואנית ג'נרל מוטורס ואיסוזו והבעלים של אוויס ישראל. באותה שנה הקימה בשיתוף עם חברת דלק מוטורס את חברת DMC המייבאת משאיות פורד קרגו.

== תחומי פעילות ==
* מייבאת ומשווקת ציוד מכני הנדסי מתוצרת חברת JCB הבריטית.
** בין כלי הצמ"ה שהיא משווקת נכללים מחפרונים, מלגזות ומלגזות טלסקופיות, יעים אופנִיים, מחפרים, מיני-באגרים, מיני-מעמיסים וכלים הנדסיים נוספים בעלי הנעת בנזין, דיזל וחשמל.
* מייבאת ומשווקת מגוון של עגורני צריח ועגורנים מתקפלים מתוצרת פוטיין הצרפתית.
* מייבאת ומשווקת מגרסות ונפות מתוצרת טסאאב הבריטית.
* מספקת שירותי תחזוקה ותיקון לציוד שהחברה משווקת.
* מחזיקה בחברות סמיקום לקסיס, UMI, DMC.

==בעלי עניין==
נכון לשנת 2021 מלוא מניות החברה (100%) מוחזקות על ידי איש העסקים הישראלי חיים דנון.

== קישורים חיצוניים ==
* 

==הערות שוליים==

קטגוריה:חברות ישראליות
קטגוריה:חברות צמ"ה
קטגוריה:ישראל: חברות שהוקמו ב-1963
קטגוריה:חברות פרטיות
ההתאחדות העולמית של הסטודנטים היהודים

ההתאחדות העולמית של הסטודנטים היהודים (באנגלית: World Union of Jewish Students, או בראשי-תיבות: WUJS) הוא ארגון הגג הבינלאומי של קבוצות סטודנטים יהודים עצמאיים ב-43 מדינות.

== היסטוריה ==
ארגוני סטודנטים יהודים החלו לקום במדינות שונות בסוף המאה ה-19. בפולין פעלו מספר ארגוני סטודנטים בהתאם לחלוקת המדינה בין האימפריה הרוסית (בוורשה) והאימפריה האוסטרו-הונגרית (בקרקוב). סטודנטים יהודים הקימו גם ארגון בגרמניה. סטודנטים יהודים-רוסים שחלק גדול מהם למד מחוץ לגבולות המדינה הקימו ארגון "החבר" שפעל באירופה המערבית לפני תחילת מלחמת העולם הראשונה.

ההתאחדות נוסדה בשנת 1924 על ידי הרש לאוטרפכט עם אלברט איינשטיין, שכיהן כנשיאה הראשון. מבין יושבי-ראש אחרים נכללו גם מוריס פרלזוויג, יוסף אברמוביץ' ודוד מקובסקי.

בעוד שאלברט איינשטיין כיהן כנשיא ה-WUJS, בין סגני-הנשיא נכללו חיים ויצמן, חיים נחמן ביאליק וזיגמונד פרויד. את איינשטיין החליף ארנסט דוד ברגמן, שהוחלף על ידי דוד בן-גוריון, ראש הממשלה הראשון של מדינת ישראל.

== מטרת הארגון ==
החזון של ארגון ה-WUJS הוא שכל הסטודנטים היהודים בעולם צריכים להיות מחוברים, מיוצגים ומועצמים על-מנת ליצור איגודים לאומיים ואזוריים חזקים ודינאמיים. מטרתו היא "לטפח את אחדותם של סטודנטים יהודים ברחבי העולם ולחתור להבטיח את השתתפותם בהגשמת שאיפותיו של העם היהודי, ברציפותו ובפיתוח מורשתו הדתית, הרוחנית, התרבותית והחברתית."

== חברות בארגון ==
=== חברות מלאות ===
{| class="wikitable sortable"
|+
!מדינה
!שם
!קיצור
|-
|
| rowspan="2" |ההתאחדות האוסטרלית של הסטודנטים היהודים
|AUJS
|-
|
|AUJS-NZ
|-
|
|ההתאחדות האוסטרית של הסטודנטים היהודים
|JÖH
|-
|
|התאחדות הסטודנטים היהודים בבלגיה
|UEJB
|-
|
|פדרציית הסטודנטים היהודים בצ'ילה
|FEJ
|-
|
|ההתאחדות הצ'כית של הסטודנטים היהודים
|CUZM
|-
|
|התאחדות הנוער היהודית הדנית
|DJUS
|-
|
|ההתאחדות האירופית של הסטודנטים היהודים
|EUJS
|-
|
|התאחדות הסטודנטים היהודים בצרפת
|UEJF
|-
|
|ההתאחדות הגאורגית של הסטודנטים היהודים
|
|-
|
|התאחדות הסטודנטים היהודים בגרמניה
|JSUD
|-
|
|סטודנטים יהודים הלניים
|ENE
|-
|
|האיגוד ההונגרי לנוער יהודי
|
|-
|
|חלוצי נוער יהודים
|JYP
|-
|
| rowspan="2" |התאחדות הסטודנטים היהודים בממלכה המאוחדת ובאירלנד
| rowspan="2" |UJS
|-
|
|-
|
|התאחדות הסטודנטית והסטודנטיות בישראל
|NUIS
|-
|
|איחוד הצעירים היהודים באיטליה
|UGEI
|-
|אמריקה הלטינית
|הפדרציה של צעירים יהודים באמריקה הלטינית
|FEJJLA
|-
|
|ההתאחדות הליטאית של הסטודנטים היהודים
|LUJS
|-
|
|איחוד בני ישראל הצעירים בלוקסמבורג
|UJGIL
|-
|
|מועדון הנוער של הקהילה היהודית המקדונית
|MEM
|-
|
|הפדרציה המקסיקנית של צעירים יהודים
|FeMeJJ
|-
|
|אגודת הסטודנטים והנוער היהודיים
|IJAR
|-
|
|ההתאחדות הפורטוגזית של הסטודנטים היהודים
|
|-
|
|ההתאחדות הרוסית של הסטודנטים היהודים
|RUJS
|-
|
|ההתאחדות הסרבית של הסטודנטים היהודים
|
|-
|
|ההתאחדות הסלובקית של נוער יהודי
|SUZM
|-
|
|הפדרציה של הנוער היהודי בספרד
|FEJJE
|-
|
|ההתאחדות הדרום אפריקאית של הסטודנטים היהודים
|SAUJS
|-
|
|ליגת הנוער היהודית בשוודיה
|JUS
|-
|
|ההתאחדות השווייצרית של הסטודנטים היהודים
|SUJS
|-
|
|ההתאחדות הטורקית של הסטודנטים היהודים
|TUJS
|-
|
|ההתאחדות האוקראיני של הסטודנטים היהודים
|UUJS
|}

== ראו גם ==
* התאחדות הסטודנטים והסטודנטיות בישראל

== קישורים חיצוניים ==
* 

קטגוריה:ארגוני סטודנטים
קטגוריה:ארגונים יהודיים
מפרצון ובר

מפרצון ובר (באנגלית: Weber Inlet) הוא מפרצון רחב מלא קרח, בדרום מערב האי אלכסנדר שבאנטארקטיקה.

המפרצון חודר לתוך החוף הדרומי של חצי האי בטהובן, מדרום מערב לכיפת בנט.

המפרצון מהווה את הזרוע הצפון-מערבי של מדף הקרח באך.

== היסטוריה ==
=== גילוי ומיפוי המפרצון ===

המפרצון מופתה בשנת 1960 על ידי דרק סירל (Derek J.H. Searle) מסקר שטחי חסות איי פוקלנד, על בסיס תצלומי אוויר שצולמו על ידי משלחת החקר האנטארקטית רון בין השנים 1947–1948.

=== מקור השם ===

שמו של המפרצון ניתן לו על ידי הוועדה המייעצת לשמות אנטארקטיים של בריטניה.

המפרצון נקרא על שמו של המלחין הגרמני קרל מריה פון ובר; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:16355 מפרצון ובר] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=15818&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרצון ובר] באתר הגאזט האנטארקטי המשווה SCAR של ממשלת אוסטרליה

== הערות שוליים ==

ובר
קטגוריה:גרמניה באנטארקטיקה
בגידה (סדרת טלוויזיה)

בגידה (באנגלית: Traitors) היא דרמה טלוויזיונית בריטית, שנוצרה על ידי בת שבע דוראן ושודרה בערוץ 4 ובנטפליקס בשנת 2019.

== עלילה ==
בשנת 1945 בלונדון שלאחר תום מלחמת העולם השנייה, צעירה בריטית מגויסת על ידי המשרד האמריקני לשירותים אסטרטגיים לזיהוי מרגל סובייטי במשרד הקבינט ובתוככי ממשלת הוד מלכותה.<ref></ref>

== שחקנים ודמויות ==
* אמה אפלטון בתפקיד פיף סימונדס, עובדת מדינה צעירה מהמעמד הגבוה במשרד הממשלה שגויסה כסוכנת על ידי המשרד לשירותים אסטרטגיים
* לוק טרדוויי בתפקיד יו פנטון, חבר פרלמנט של מפלגת הלייבור של דרבישייר ותיק גדוד השריון המלכותי
* מייקל סטולברג בתפקיד רו, מגייס בכיר במשרד לשירותים אסטרטגיים
* קילי הוז בתפקיד פריסילה גריק, עובדת מדינה בכירה במשרד הקבינט
* ברנדון פ. בל כג'קסון קול, נהג צבאי אפרו-אמריקני ועוזרו של רו במשרד לשירותים אסטרטגיים
* גרג מקיו כדייוויד הנסי, עובד מדינה במשרד השיכון
* ג'יימי בלקלי כפרדי סימונדס, אחיה של פיף, הומו בארון וכן מועמד לא מוצלח של המפלגה השמרנית
* בייג'אן דנשמאנד כאבו סלים, שר מהליגה הערבית הנואם למשרד הקבינט
* מאט לוריה כפיטר מקורמק
* בנג'מין ווקר כג'ימי דרבי

== מוזיקה ==
הסדרה מתחילה וכל פרק מסתיים, עם הקלטה של השיר של פיט סיגר "יש דברים שמתרחשים בארץ הזאת" (There is Mean Things Happening in This Land), שהוקלט לצורך כך על ידי גרהם קוקסון.<ref name="Broadcast"></ref>
== קישורים חיצוניים ==

== הערות שוליים ==

קטגוריה:סדרות דרמה בריטיות
קטגוריה:תוכניות טלוויזיה שמתרחשות בלונדון
קטגוריה:נטפליקס: תוכניות וסדרות
קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות מתח בריטיות
קטגוריה:סדרות דרמה פוליטיות
קטגוריה:קהילת המודיעין הבריטית בתרבות ובאמנות
הקורפוס השמיני (בריטניה)

הקורפוס ה-8 של הצבא הבריטי היה קורפוס בריטי אשר במהלך מלחמת העולם הראשונה לחם בגליפולי ובחזית המערבית, ובמהלך מלחמת העולם השנייה לחם בחזית המערבית.

==היסטוריה==
===מלחמת העולם הראשונה===
הקורפוס הוקם בגליפולי ביוני 1915 בפיקודו של איילמר האנטר-וסטון, לאחר שהכוחות הלוחמים במערכה תוגברו. במרץ 1916 נשלח הקורפוס לצרפת, שם הוא השתתף בקרב על הסום, וביוני 1918 פורק הקורפוס.

===מלחמת העולם השנייה===
ביולי 1940 הוקם הקורפוס מחדש, כחלק מכוחות הבית בבריטניה, ותחת פיקודו נכללו הדיוויזיה ה-3 והדיוויזיה ה-48. ביוני 1944 נשלח הקורפוס לצרפת, שם לחם במהלך המערכה בנורמנדי, ובכלל זה השתתף במערכה סביב העיר קן, כולל מבצע אפסום, מבצע יופיטר, מבצע גודווד ומבצע בלוקוט וזכה במספר הישגים מקומיים. בספטמבר 1944 השתתף הקורפוס גם במבצע מרקט גארדן הכושל בהולנד, ולאחר מכן השתתף בקרבות בגרמניה עד סוף המלחמה. לאחר המלחמה נותר הקורפוס בשלזוויג-הולשטיין, ובאפריל 1946 פורק הקורפוס.

==מפקדים==
===מלחמת העולם הראשונה===
* איילמר האנטר-וסטון (יוני 1915 – יוני 1918)

===מלחמת העולם השנייה===
* הרולד פרנקלין (יולי 1940 – מאי 1941)
* קנת' אנדרסון (מאי 1941 – נובמבר 1941)
* ארתור גרסט (נובמבר 1941 – ינואר 1943)
* הרברט למסדן (ינואר 1943 – יולי 1943)
* ריצ'רד מקרירי (יולי 1943 – אוגוסט 1943)
* ג'ון הארדינג (נובמבר 1943 – ינואר 1944)
* ריצ'רד אוקונור (ינואר 1944 – נובמבר 1944)
* אוולין יו בארקר (דצמבר 1944 – אפריל 1946)

קטגוריה:עוצבות בריטיות שלחמו בחזית המערבית במלחמת העולם הראשונה
קטגוריה:זירת מערב אירופה במלחמת העולם השנייה
קטגוריה:גייסות בריטיים במלחמת העולם השנייה
קטגוריה:גייסות בריטיים במלחמת העולם הראשונה